Camilla Herrem

Camilla Herrem (født 1986) er en norsk håndballspiller som spiller for Sola Håndball. Fra 2006 til 2024 spilte hun 332 kamper og scoret 951 mål på det norske landslaget i håndball. Hun har deltatt i 20 internasjonale mesterskap og har fire ganger vært på «All Star Team» i internasjonale mesterskap. Med sine elleve gull, tre sølv og tre bronse fra internasjonale mesterskap er hun nest mestvinnende håndballspiller.

 Biografi 
Hun kommer fra Sola, og gikk på Sola ungdomsskole. Etter ungdomsskolen, gikk hun på toppidrettslinjen til St. Svithun videregående skole. Herrem fikk sin landslagsdebut bare 19 år gammel, 5. april 2006 mot Sverige og scoret tre mål. Hun var nære på å komme med i både VM-troppen 2007 og OL-troppen i 2008, men ble ikke tatt ut. EM i Makedonia i desember ble dermed hennes store mål for sesongen 2008.  Hun har deltatt i 20 internasjonale mesterskap. Hun har fire ganger vært på «All Star Team» i internasjonale mesterskap, i 2009, 2016, 2019 og 2020. Med sine 11 gull, tre sølv og tre bronse fra internasjonale mesterskap er hun nest mestvinnende kvinnelige håndballspiller. Hun er nest mestscorende på det norske landslaget med sine 951 mål, bare Kjersti Grini har scoret flere. Etter EM-gullet i desember 2024 sa hun i intervju rett etter kampen at hun ga seg med landslagsspill.

Herrem har tidligere spilt for Sola, Byåsen, HCM Baia Mare, Team Tvis Holstebro og ŽRK Vardar. Hun er gift med håndballspilleren Steffen Stegavik.

I 2020 utga hun biografien Camilla uten filter (Kagge forlag) i samarbeid med Geir Svardal. Der forteller hun om oppturer og nedturer, både på håndballbanen, og i privatlivet.

 Meritter 
 Landslag 
 EM 2024 – Gull
 OL 2024 – Gull
 VM 2023 – Sølv
 VM 2021 – Gull 
 OL 2020 – Bronse
 EM 2020 – Gull
 VM 2017 – Sølv
 EM 2016 – Gull
 OL 2016 – Bronse
 VM 2015 – Gull 
 EM 2014 – Gull
 EM 2012 – Sølv
 OL 2012 – Gull
 VM 2011 – Gull
 EM 2010 – Gull
 VM 2009 – Bronse
 EM 2008 – Gull

 Individuelt 
 Beste venstreving på Allstarlaget i VM 2009
 Beste venstreving på Allstarlaget i den rumenske cupen
 Beste venstreving på Allstarlaget i EM 2016
 Beste venstreving på Allstarlaget i VM 2019Camilla på VMs All Star Team. handball.no. Besøkt 16. desember 2019
 Beste venstreving på Allstarlaget i EM 2020

 Referanser 

 Eksterne lenker 





Kategori:Norske håndballspillere
Kategori:Norske håndballtrenere
Kategori:Olympiske mestere for Norge
Kategori:Olympiske bronsemedaljevinnere for Norge
Kategori:Olympiske medaljevinnere i håndball
Kategori:Verdensmestere i håndball
Kategori:Europamestere i håndball
Kategori:Håndballspillere for Byåsen IL
Kategori:Håndballspillere for Sola Håndball
Kategori:Spillere i Håndball-EM 2008 for kvinner
Kategori:Spillere i Håndball-VM 2009 for kvinner
Kategori:Spillere i Håndball-EM 2010 for kvinner
Kategori:Spillere i Håndball-VM 2011 for kvinner
Kategori:Medaljevinnere under Sommer-OL 2012
Kategori:Deltakere for Norge under Sommer-OL 2012
Kategori:Håndballspillere under Sommer-OL 2012
Kategori:Spillere i Håndball-EM 2012 for kvinner
Kategori:Spillere i Håndball-VM 2013 for kvinner
Kategori:Spillere i Håndball-EM 2014 for kvinner
Kategori:Spillere i Håndball-VM 2015 for kvinner
Kategori:Medaljevinnere under Sommer-OL 2016
Kategori:Deltakere for Norge under Sommer-OL 2016
Kategori:Håndballspillere under Sommer-OL 2016
Kategori:Spillere i Håndball-EM 2016 for kvinner
Kategori:Spillere i Håndball-VM 2017 for kvinner
Kategori:Spillere i Håndball-EM 2018 for kvinner
Kategori:Spillere i Håndball-VM 2019 for kvinner
Kategori:Deltakere for Norge under Sommer-OL 2020
Kategori:Håndballspillere under Sommer-OL 2020
Kategori:Medaljevinnere under Sommer-OL 2020
Kategori:Spillere i Håndball-EM 2020 for kvinner
Kategori:Spillere i Håndball-VM 2021 for kvinner
Kategori:Spillere i Håndball-VM 2023 for kvinner
Kategori:Håndballspillere under Sommer-OL 2024
Kategori:Deltakere for Norge under Sommer-OL 2024
Kategori:Medaljevinnere under Sommer-OL 2024
Kategori:Spillere i Håndball-EM 2024 for kvinner
Kategori:Best av de beste-deltakere
Kategori:Personer fra Sola kommune